
EDITORYAL 


Panalipdan ang masa 
batok sa pasistang atake 


atusan ka mga pasistang sundalo sa Armed Forces of the Philippines 
(AFP) ang bag-o lang miatake ug nagpahamtang og balaod militar sa 
mga suuk nga barangay ug komunidad sa syudad sa Himamaylan City, 
Negros Occidental. Dili moubos sa 18,000 ka mga mag-uuma, mamumuong 
panguma ug yanong katawhan ang napugos nga biyaan ang ilang mga pani- 
malay tungod sa walay-puas nga pagpanganyon ug istraping sa AFP duul sa 
ilang mga komunidad, ug pagpang-utingkay, pagpangulata ug pagpanghadlok 
sa mga sundalo sa mga sibilyan. Gipugos sila nga ipabakwit sa militar sa pag- 
pahamtang sa "no man's land" kung asa kinsamang mabilin pagailhong target 


sa AFP. 


Ang pag-atake sa AFP sa Hima- 
maylan nahitabo human ang mag- 
kasunod nga pakigsangka sa usa ka 
yunit sa Bagong Hukbong Bayan 
(BHB) sa suuk nga barangay kung 
asa unum ka pasistang sundalo ang 
napatay. Ang gipakitang brutalidad 
sa AFP usa ka dayag nga pagpani- 
malos sa masa sa lugar nga giila ni- 
lang tigsuporta sa hukbong bayan, 
usa ka lakang nga direktang lapas 
sa gitakda sa internasyunal nga ma- 
kitawhanong balaod. 


Ang walay-puas nga teroristang 
pagpangatake sa masa sa Negros, 
sa takuban sa "community support 
program," kabahin sa nagkagrabeng 
atake sa mga sibilyan sa lain-laing 
bahin sa nasud, sama sa Samar, 
Davao, Masbate, Mindoro, Caga- 
yan ug uban pang isla ug prubin- 
sya. Pagpagrabe pa kini sa li- 
ma-ka-tuig na nga opensiba sa AFP 
ug Philippine National Police (PNP) 
sa tibuok nasud, ilalum sa payong 
sa National Task Force (NTF)-Elcac. 


Nakapunting ang mga opera- 
syon sa AFP sa pagsumpo sa rebo- 
lusyonaryong armadong pagsukol 
sa BHB nga pinakahugot nga tigpa- 
nalipud sa interes ug pakigbisog sa 
masa batok sa pyudal ug uban pang 
porma sa pagpahimulos ug pag- 
pangdaugdaug. Ingonman, ang 
esensya ug pinakatumong sa pag- 
pangatake sa AFP ug PNP batok sa 
mga sibilyan mao ang pagpukan sa 
tanang porma sa pagsukol sa masa. 
Nag-alagad kini sa interes sa dag- 
kung agalong yutaan ug sa negosyo 
sa dagkung burgesya-kumprador ug 
burukrata-kapitalistang nalambigit 
sa pagpalapad sa mga mina, plan- 
tasyon ug mga magun-ubon ug 
kontra-katawhan nga mga proyek- 
tong pang-imprastruktura. 

Gatusan ka mga barangay sa 
lain-laing bahin sa nasud ang ka- 
samtangang nakapailalum sa ham- 
let o pagkural sa militar. Daw mga 


piniriso sa tagsa-tagsa nilang bara- 
ngay ang masang mag-uuma ug ka- 
bus: gipahamtang ang blokeyo ug 
paglimita sa pagkaon ug komersyo, 
restriksyon sa pagtrabaho sa ilang 
mga uma ug kaingin, nagtukod og 
mga kampo o baraks sa mga sundalo 
sa tunga-tunga o tapad sa mga ba- 
rangay. Bisan ang mga istrukturang 
sibilyan sama sa eskwelahan, klini- 
ka, barangay hall ginahimong ba- 
raks. 

Sa matag adlaw, ginaatubang sa 
masang mag-uuma sa mga baryong 
ginaokupa sa AFP ug PNP ang dag- 
way sa terorismo sa estado ug ang 
brutal nga mga taktika niini. Gusto 
sa mga pasistang terorista nga isil- 
sil ang kahadlok ug kalisang sa ka- 
singkasing sa masa, pukanon ang 
ilang diwa, bungkagon ang ilang pa- 
naghiusa, ug piangan ang ilang ba- 
ruganan nga depensahan ang ilang 
interes. 

Apan samtang nagkagrabe ang 
pagpanumpo sa AFP ug PNP sa ma- 
sang mag-uuma ug kabus sa kabani- 
kanhan, labaw usab nga milalum ang 
ilang yangungo ug gisugnuran ang 
ilang kasilag sa pasistang mga sun- 
dalo ug sa dunot nga nagharing sis- 
tema. Sayod ang mayorya kanila nga 
kinahanglan nilang labaw pang palig- 
onon ang ilang baruganan nga mag- 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa 
mga artikulo ug balita. Ginaawhag 
usab ang mga tigbasa nga 
magpadangat og mga puna ug 
rekomendasyon sa pagpalambo sa 


atong mantalaan. 


Ang Ang Bayan ginamantala duha ka hugna matag bulan 
sa Komite Sentral sa Partido Komunista ng Pilipinas 


baa) ang.bayan@cpp.ph 


kahiusa ug molihok aron depensahan 
ang ilang interes ug kaayuhan. 

Kinahanglan kaayo sa masang 
mag-uuma ug sa ilang mga komuni- 
dad sa kabanikanhan ang suporta 
sa tibuok katawhan sa pagsukol nila 
sa pasistang pagpangatake sa tero- 
ristang AFP ug PNP. Angayang hi- 
muon ang tanan aron ibutyag ug 
makmakon ang matag kaso sa pag- 
yatak sa AFP ug PNP sa tawhanong 
katungod ug paglapas sa interna- 
syunal nga makitawhanong balaod. 
Kinahanglang suklan ang pagpakay- 
lap sa AFP ug PNP sa dis-imporma- 
syon ug mga pekeng balita nga gi- 
nagamit nga takuban sa pasismo ug 
mga pag-abuso sa tawhanong katu- 
ngod. 

Responsibilidad sa tanang 
pwersang demokratiko, ug tipanali- 
pud sa tawhanong katungod, ilabina 
sa mga hut-ong ug sektor sa kasyu- 
daran, nga dalhon sa tanang posib- 
leng natad ang pagpanalipud sa 
kaayuhan sa masang mag-uuma ba- 
tok sa terorismo sa estado. Kina- 
hanglan nilang paningkamutan nga 
abton sa ilang pakigsuporta bisan 
ang mga hilit nga lugar sa kabani- 
kanhan. 

Kinahanglang ipabati sa lapad 
nga katawhan sa mga pabrika ug 
upisina, mga eskwelahan, simbahan, 

sa masmidya ug social media, sa 
mga migranteng Pilipino ug inter- 
nasyunal nga komunidad ang nasi- 
nati nga pag-antus sa masang 
mag-uuma ug mga kabus sa mga 
baryong giokupa sa militar. Kina- 
hanglang usahon ang tingog sa ka- 
tawhan batok sa pasistang atake ug 
balaod militar sa kabanikanhan, ug 
suportahan ang singgit sa masa 
alang sa pagpalayas sa mga arma- 
dong pwersa sa militar ug pulis sa 
ilang mga komunidad. 

Palapdon ug pakusgon ang lain- 
laing porma sa nagkahiusang pren- 
teng anti-pasista. Ipanghingusog 
ang hustisya alang sa tanang bikti- 
ma sa mga krimen sa pagmasaker, 
pagpatay, pagtortyur, iligal nga 
mga pag-aresto, pagpangulata ug 
uban pang pangpag-abuso sa mga 
katungod sa katawhan, lakip na ang 
mga krimen sa gubat, batok sa mga 
rebolusyonaryong dili armado, hors 
de combat o sibilyan. 

Pabayron og mahal ang mga 
mangtas nga pasista sa ilang mga 
utang nga dugo. Kinahanglang hi- 
muon sa BHB ang tanang makaya 
aron pangitaon, gukdon ug pagbay- 
ron ang mga upisyal sa militar nga 
utok sa mga pagpatay, ug ang ilang 
mga berdugo ug elementong duguan 
ang kamot. Kinahanglang kusganong 
depensahan sa BHB ang masa sa 
mga sonang gerilya samtang nagpa- 
lapad sa teritoryo ug suporta sa 
masa sa bag-ong mga lugar. 

Kinahanglang subsub nga ias- 
dang ang pakigbisog batok sa ta- 
nang porma sa pagpangdaugdaug ug 
pagpahimulos, batok sa pagpangilog 
og yuta ug pagguba sa kinaiyahan. 
Kinahanglang pakusgon ug palapdon 
ang mga antipyudal nga pakigbisog 
alang sa pagpaubos sa abang sa yu- 
ta, pagpataas sa suhulan sa mga 
mamumuong panguma ug pagpalit 
sa makatarunganong presyo sa mga 
produkto sa mag-uuma. 

Labaw sa tanan, kinahanglang 
hugot nga magtinabangay ang BHB 
ug ang masang mag-uuma, sa maluk- 
panong pagpaasdang sa pakigbisog 
alang sa tinuod nga reporma sa yuta 
isip nag-unang singgit alang sa na- 
sudnon demokratikong kausaban. W 

Pagpangatake sa AFP sa mga sibilyan 


sa Himamaylan 


D" moubos sa 500 ka tropa sa 303rd IBde ug 
pulis ang miliyok sa mga barangay sa Hima- 
maylan City sa Negros Oriental niadtong gabii sa 
Oktubre 5. Gipailalum nila ang pipila ka barangay sa 
Himamaylan City sa halos 10 ka adlaw nga lockdown. 
Gipabakwit nila ang kapinkun-kulang 18,000 ka resi- 
dente (o 16% sa kinatibuk-ang populasyon) ug giba- 
bagan ang ilang lihok ug ekonomikanhong aktibidad. 


Pagkabuntag, unum ka sundalo 
ang napatay sa ambus sa BHB-So- 
uth Central Negros sa nangutingkay 
nga mga tropa sa 94th IB sa Sityo 
Sig-ang, Barangay Carabalan sa 
maong syudad niadtong Oktubre 6. 
Nasundan kini sa usa pa ka panag- 
sangka niadtong hapon sa parehong 
adlaw. Subling nagkasangka niad- 
tong Oktubre 8 sa Sityo Malangsa 
kung asa giangkon sa militar nga 
duha ka sundalo ang napatay ug 
unum ang nasamdan. 

Gigamit sa AFP ang maong mga 
panagsangka para labaw pang pag- 
rabehon ang militarisasyon sa lugar. 
Gibubu niini ang mga tropa sa 94th 
IB, 62nd IB, 16th Scout Ranger 
Company, ug pwersa sa Special 
Action Forces sa syudad ug mga he- 
likopter, drone, spotter plane ug 
kanyon sa malukpanong operasyon. 

Gikanyon ang Barangay Cara- 
balan, partikular ang Sityo Sig-ang, 
ug Barangay Mahalang gikan Ok- 
tubre 6 hangtud Oktubre 8. Walo ka 
insidente sa pagpanganyon ang na- 
taho sa mga residente nga miigo sa 
mga katubhan, suba nga tinubdan 
sa tubig ug kasikbit nga kalasangan. 

Gipuntirya sa militar ang Bara- 
ngay Carabalan nga dugay nang 
plano niining tukuran og de- 
tatsment. Gikan Oktubre 6, gikor- 
don ang mga sityo niining Sig-ang 
ug Medel bisan og wala na didto ang 
nakaengkwentro niining yunit sa 
BHB. Pito ka mamumuo sa katubhan 
ang gidakop ug tulo ka adlaw nga 
gipriso ug gipailalum sa grabeng 
tortyur ug interogasyon. Puno sa 
bun-og ug samad silang Pablo Abela 

Jr, Lito Abela, Angelo Abela, Alpre- 
do Abela, Homer Liansing, Angelo 
Alejo ug Hendro Alejo dihang gipa- 
pauli sila sa militar. 

Gipagawas niining napatay sa 
usa ka pekeng engkwentro niadtong 
Oktubre 10 ang tigpamaba sa BHB- 
Negros nga si Ka Juanito Magbanua 
sa Sityo Medel. Gibalita usab niining 
"engkwentro" ang pagpaulan og ba- 
la sa 94th IB sa 15 ka kabalayan sa 
Tribu Ituman-Maghug-Bukidnon sa 
Purok Maliko-liko, Sityo Cunalom sa 
parehong barangay niadtong Ok- 
tubre 12. 

Gilimitahan sa mga sundalo ang 
lihok sa mga residente. Gitukod nila 
ang daghan kaayong tsekpoynt kung 
asa gipugos ang tanan nga magpa- 
kita og papeles aron makaagi. Gia- 
bog nila ang mga residente sa ilang 
balay ug gipriso sa mga ebakwa- 
syon. Gibawalan silang makig- 
istorya sa lokal nga midya. 

Atol sa operasyon, daghang ba- 
lay ang giransak ug gisulod sa mili- 
tar sa panaghap nga tigsuporta sila 
sa BHB. Giihaw pa sa mga sundalo 
ang pipila ka gialimahang hayop sa 
mga mag-uuma. Nakabalik lamang 
sa mga baryo ang mga bakwit niad- 
tong Oktubre 15 sa ilang pagpang- 
hingusog. 

Dugay nang nagalunsad og mga 
operasyong kombat ang 94th IB aron 
hawanon ang lugar ug hatagag dalan 
ang pagsulod sa magun-ubong mina, 
logging ug uban pang imprastruktura 
sa Himamaylan. Kabahin ang syudad 
sa target nga tukuran og Ilog-Hina- 
bangan River Basin Project. Abunda 
sa mga mineral ang mga bukid niini 


nga target usab sa mga kumpanya 
sa mina. Ang maong mga proyekto 
hugot nga ginababagan sa mga lu- 
mulupyo sa lugar. 


Nagkalapad nga pokus 
sa militarisasyon 

Gibubuan usab sa militar og 
mga tropa ang kasikbit nga lugar sa 
Himamaylan. Gibanabanang 200- 
300 ka sundalo sa 62nd IB ang nag- 
operasyon sa mga utlanan sa buki- 
rong bahin sa Canlaon, Guihulngan, 
Moises Padilla ug Vallehermoso. 

Nagsugod ang atake sa militar 
niadtong Oktubre 10 human gipali- 
butan ug giransak sa 30 ka sundalo 
sa 62nd IB ang balay ni Plesing Me- 
nosa sa Barangay Calupaan, Valle- 
hermoso. Grabeng troma ang nasi- 
nati sa pamilyang Menosa tungod 
sa gihimo sa mga militar. 

Sa Barangay Hilaitan ug Hibai- 
yo sa Guihulngan, pugos nga gisu- 
lod sa mga sundalo ug giutingkay 
ang mga balay sa mga lumulupyo. 
Nagpakaylap ang mga sundalo og 
mga litrato sa bisan kinsa nga gia- 
kusahan nilang mga myembro sa 
hukbong bayan. 

Sa Moises Padilla, gipaulanan 
og bala sa mga sundalo ang balay ni 
Merlinda Benero sa Sityo Tagbak, 
Barangay Macagahay niadtong Ok- 
tubre 13. Gikawat nila ang lima ka 
manok sa pamilyang Benero. 

Isip tubag, naglunsad og ope- 
rasyong isnayp ang hukbong bayan 
niadtong Oktubre 12 batok sa 62nd 
IB sa Sityo Mapun-as, Barangay 
Guba, Vallehermoso. Usa ka sunda- 
lo ang napatay. [AB] 


Grabeng pagpahimulos sa nagtinga 
nga industriya sa sanina 


W“ nagsugod ug dili mahuman sa 4,000 ka gisisanteng ma- 
mumuo sa mga pabrika sa Mactan Export Processing Zone 


(MEPZ) ang malukpanong pagpanangtang sa industriya sa sanina. 
Madugangan pa ang mga mawad-an og trabaho, pahimangno sa 
mga negosyanteng myembro sa Confederation of Wearable Expor- 
ters of the Philippines (Conwep). Girason sa grupo ang hinay nga 
pangkalibutang demand alang sa bag-ong mga sanina. Bisan og gi- 
nasulti niini nga daghang pabrika ang "temporaryong magsira," 
permanente ang pagsisante sa mga mamumuo. 


Niining tuiga lamang, anaa sa 
3.5% hangtud 4% (10,800) na sa ki- 
natibuk-ang 270,000 ka mamumuo 
sa mga export processing zone nga 
nagaprodyus og "wearables" (sani- 
na, bag, sapatos ug gamit pangbya- 
he) ang gisisante sa mga kumpanya, 
matud sa Conwep. Mamahimo ki- 
ning moabot og 8% hangtud 10% o 
27,000 ka mamumuo kung dili ma- 
pamaayo ang kundisyon sa pangka- 
libutang merkado. Lakip sa mga gi- 
naprodyus nila ang mga sanina nga 
tatak Adidas, Under Armour, Lulu- 
lemon ug uban pa. Ginaeksport sa 
US ang kapin 80% sa namugnang 
produkto. 


Dugay nang himalatyon 
nga industriya 

Niadtong 2019, nagpresentar 
ang Bureau of Investments og plano 
para sa industriya sa sanina ug pa- 
napton nga nagtinguhang papaspa- 
son ang produksyon sa mga pabrika, 
nga sagad langyaw, ngadto sa pag- 
ka ika-10 nga eksporter sa sanina sa 
tibuok kalibutan sa umalabot 2026. 
Imposible ang ingon niining ambi- 
syon ilabina nga padayon ang pag- 
us-us sa subsektor gikan dekada 
1990 tungod sa kinaiya niining nag- 
salig sa imported nga materyales. 

Gipatataw sa pandemyang 
Covid-19 ang daan nang limitasyon 
sa pagmanupaktura sa sanina. Mi- 
tiurok og hangtud 40% ang mga or- 
der sa eksport gikan sa mga nasud 
nga adunay hugot nga lockdown. 
Grabe ang epekto niini sa mga 
restriksyon nga nagbunga sa kaku- 
langan sa imported nga materyales, 

limitasyon sa pag-eksport sa pro- 
dukto ug taas nga gasto sa 
transportasyon. Sa unang upat ka 
bulan sa pandemya, kapin 20,000 ka 
mamumuo ang gitangtang dayon sa 
trabaho. 

Gipahimuslan sa mga kumpanya 
sa sektor ang maong higayon para 
dugang pugaon ang kusog pamuo sa 
mga mamumuong Pilipino. Gipaga- 
may nila ang ilang mga operasyon 
aron kibhangan ang gasto pinaagi 
sa arbitraryong pagtangtang sa 
hangtud 30% sa ilang trabahador, 
paglansang ug pagkibhang sa suhu- 
lan, pagpaubos sa oras sa pagtra- 
baho, dili pagbayad og mga benepi- 
syo sama sa 13th month pay, pugos 
nga pagpabakasyon (forced leave) 
ug mga work-from-home nga kahim- 
tang. 

Nagpadayon ang mga pagpa- 
nangtang ug restructuring sa mga 
kumpanya taliwala sa "pagbangon 
sa ekonomiya." Gipanghinambog sa 
Foreign Buyers Association of the 
Philippines niadtong Marso nga mo- 
doble ang kantidad sa mga gina- 
eksport nga sanina sa nasud nga- 
yong 2022 subay sa nadawat na nii- 
ning mga order. Gisubay sa grupo 
ang banabana sa "pagrekober" sa 
subsektor nga na-eksport niining 
produktong nagkantidad og P1.052 
bilyon niadtong 2021. (Sukwahi kini 
sa unang banabana nga P600 mil- 
yong lugi para sa tuig.) Niadtong 
Setyembre lamang, gianunsyo sa 
gubyerno nga siyam ka multinasyu- 
nal nga kumpanya sa sanina ang in- 
teresadong mag-operasyon sa na- 
sud. 

Daw ulipong suhulan 
ug mga kundisyon 

Kanunay ginasulti sa mga kum- 
panya sa sanina ang rason nga "pag- 
sigpit sa merkado" para sa makanu- 
nayong pagpanangtang, paglansang 
sa kanhi nang ubos kaayong suhulan 
ug labaw pang pagpuga sa mga ma- 
mumuo. Sa kaso sa mga mamumuo sa 
MEPZ, dinalian ug arbitraryo ang 
pagtangtang sa mga mamumuo. Wa- 
lay pagpatin-aw o gihatag nga mga 
basihan sa pagsisante sa mga traba- 
hante. Mas grabe ang mga balitang 
dihadiha silang gipulihan sa bag-ong 
kontraktwal nga mga mamumuo. 

Human gisisante ang 1/4 sa 
pwersa sa pamuo, gipatas-an gila- 
yon ang kota sa mga mamumuong 
nabilin. Ang mga dili makaapas pu- 
gos nga ginapabakasyon. Sa ingon 
niining kahimtang nabati sa mga 
mamumuo nga dili ang "pag-ubos 
sa mga order" ang tinuod nga hi- 
nungdan sa mga pagpanangtang 
kundili ang labaw pang pugaon ang 
ilang kusog-pamuo. 

Aktibong gisumpo sa mga kum- 
panya ang pag-unyon sa mga ma- 
mumuo bisan sa wala pa ang pan- 
demya. Sa ingon, gihikaw kanila ang 
katungod nga makignegosasyon, 
magpagawas og lehitimong mga 
reklamo ug magduso og mas maki- 
tawhanong kundisyon sa trabaho. 
Walay kapaingnan ang mga mamu- 
muong wala mipirma sa mga pape- 
les nga nagtangtang kanila ug nag- 
pasaka og kasong illegal dismissal. 
Wala usab silay garantiya kung 
subling mag-hiring ang mga kum- 

Gikan sa panid 4 
panya. 


Patay nga industriya 
sa panapton 

Usa sa dugay nang gina- 
rason sa mga kumpanya sa 
sanina para magsisante og 
mga mamumuo ug magsira sa 
mga pabrika ang kalisud sa 
pag-import sa materyales. 
Matud nila, mipaling na ang 
dagkung kumpanya sa mga 
nasud nga adunay lokal nga 
produksyon sa panapton ug 
dagkung kapasidad sa pro- 
duksyon sama sa Vietnam, In- 
dia ug Thailand. 

Ang tinuod, dugay nang 
patay ang lokal nga industriya 
sa panapton, nga ginailang 
dugukan sa pagmanupaktura 
sa sanina. Ulahing naabot sa 
industriya sa panapton ang 
kapasidad niining magsuplay 
sa lokal nga pagmanupaktura 
niadtong dekada 1950 hang- 
tud 1960. 

Nagsugod kining mihagba 
sa dekada 1970 human giman- 
do sa diktador nga si Ferdi- 
nand Marcos Sr nga ikambyo 
ang industriya gikan sa pag- 
manupaktura para sa lokal nga 
pabrika ngadto sa pagmanu- 
paktura para sa eksport. Wala 
milambo ang industriya tungod 
sa kawalay suporta sa estado 
ug nalugi ug nagsara ang mga 
pabrika. Hingpit kining gipatay 
sa liberalisasyon sa importa- 
syon sa human-daang panap- 
ton gikan sa sayong bahin sa 
dekada 1980. Sa dagan, ginag- 
may nga hinabol (handweave) 
ug atrasadong looms (habla- 
han) nga nagaproseso sa lokal 
nga lanot sama sa pinya ug 
abaka ug ang pipila ka pabrika 
sa panaptong pang-eksport 
ang nabilin sa industriya. Wala 
kiniy unsamang kalabotan sa 
industriya sa sanina nga hing- 
pit nga nagsalig sa imported 
nga gilala nga panapton ug 
uban pang materyales. [AB] 

Gigutom ang nagamugna og pagkaon 


H aw-ang para sa mga mag-uuma ug mangingisda ang saad sa rehimeng 
Marcos nga siguruhon niyang “makab-ot” ug “masustansyang pagka- 
on” alang sa matag Pilipino. Gawas sa wala siyay gihimo, gipagrabe pa sa 
iyang mga neoliberal nga palisiya ang kagutom nga nasinati sa mga naga- 


mugna og pagkaon. 


Lakip ang mga mag-uuma ug 
mangingisdang Pilipino sa kapin 828 
milyong katawhan sa tibuok kalibu- 
tan nga nakasinati sa kagutom 
niadtong 2021, matud sa United 
Nations Food and Agriculture Orga- 
nization (FAO). Luyo sa tinuig nga 
saad nga suporta sa sektor agrikul- 
tura ug mga programang nutrisyon 
sa mga milabayng gubyerno, nagpa- 
bilin ang Pilipinas sa listahan sa 
FAO sa 63 ka nasud nga adunay pi- 
nakadakung ihap sa katawhan nga 
“undernourished” o kulang sa nut- 
risyon. 

Walay suporta ang estado aron 
agapan ang nagkamahal nga gasto 
sa produksyon sa agrikultura. Ma- 
tud sa grupong Amihan, ang kinati- 
buk-ang gasto sa pagtanum og hu- 
may niadtong ulahing siklo mikabat 


og P53,000 sa Nueva Ecija. Nag-una 
dinhi ang mahal kaayong abono nga 
nagkantidad og P16,400 para sa 
Urea ug Triple 14. Matud nila, gina- 
pagrabe sa mga kalamidad nga dala 
sa climate change sama sa mga 
bagyo ang kahimtang sa mga mag- 
uuma. 

Dugang paantus ang nahiagu- 
man sa mga mag-uuma nga pag- 
panghasi ug pagpanghadlok sa ma- 
tag pagdepensa nila sa ilang katu- 
ngod sa yuta. Sa halos tanang suuk 
sa nasud, biktima ang mga mag-uu- 
ma sa red-tagging, iligal nga pag-a- 
resto ug detensyon, ekstrahudisyal 
nga pagpamatay ug klase-klaseng 
paglapas sa tawhanong katungod. 
Daghan sa mga kaso sa paglapas sa 
ilang mga katungod ang wala naa- 
bot sa midya ug mga sentro. [ag] 


Lunod-patay nga mga yunit sa AFP, giambus sa BHB 


TULO KA AMBUS ang gilunsad sa mga yunit sa Bagong Hukbong Bayan (BHB) 
sa tulo ka prubinsya sa nasud sa milabayng mga semana. Gihampak sa BHB 
ang pinakabrutal ug pinakalunod-patay nga mga yunit sa Armed Forces of the 
Philippines (AFP) sa tagsa-tagsa nilang langkub nga erya. 

Sa Surigao del Sur, tulo ang napatay ug usa ang nasamdan sa nag-ope- 
rasyong tropa sa Charlie Company sa 75th IB dihang giambus sila sa mga 
Pulang manggugubat sa Barangay Mahaba, Marihatag niadtong Oktubre 6. 
Nakasakay ang mga sundalo sa tulo ka motor dihang giambus sila bandang 
ala-7:35 sa buntag. Gipaulanan sila og bala sa mga manggugubat nga may 
pito ka metrong gilay-on. 

Sa Masbate, giambus sa usa ka yunit sa BHB ang mga CAFGU nga na- 
gabyahe sa utlanan sa Barangay Mambog ug Buenaflor sa Dimasalang niad- 
tong Oktubre 7. Usa ang napatay ug usa ang nasamdan sa mga sundalo. 
Nakasakay sila og motor ug pauli na unta human ong 15 ka adlaw nga pag- 
bantay sa detatsment sa 2nd IB sa Barangay Miabas, Palanas. 

Sa Albay, giambus sa BHB-Albay ang 16-katawong yunit sa 49th IB sa 
Barangay Bagacay, Jovellar niadtong Oktubre 3. Pito ka sundalo ang napa- 
tay sa maong ambus. Upat ang kumpirmadong dihadihang napatay sa arma- 
dong aksyon. Sa misunod nga adlaw, usa pa ka patay ang nakaplagan sa na- 
hitaboan sa insidente samtang duha ang grabeng nasamdan nga napatay 
kadugayan. 


Ka Juanito Magbanua: tingog sa Negros, bayani sa katawhan 


GIPARANGALAN SA PARTIDO Komunista ng Pilipinas ang gipatay nga tigpamaba 
sa Bagong Hukbong Bayan (BHB)-Negros nga si Ka Juanito Magbanua (Romeo 
Nanta). Gihalad ni Ka Juanito ang 25 ka tuig sa iyang kinabuhi sa tinguha sa ka- 
tawhang Pilipino alang sa nasudnon ug katilingbanong pagpapalaya. 

Ang pagpatay sa militar kang Ka Juanito samtang anaa sa kustodiya lapas sa 
internasyunal nga makitawhanong balaod. Nadakpan siya niadtong Oktubre 10 sa 
hapon sa Sityo Medel, Barangay Carabalan, Himamaylan City ug posibleng gi- 
tortyur. Anaa sa komunidad si Ka Juanito tungod sa gihambin nga mga balatian. 
Walay kamatuoran ang ginasulti sa militar nga adunay nahitabong engkwentro. 

Isip tigpamaba sa BHB sa Negros, ug usa sa nag-unang mga kadre sa Partido 
sa isla, walay kakapoy niyang giasdang ang interes sa mga mamumuo sa katubhan 
ug masang mag-uuma sa mga hasyenda sa isla. Epektibo niyang girepresentahan 
ang BHB ug Partido sa daghan niyang interbyu sa midya. 


Militarisadong komunidad sa Aklan, gitabangan 


NAGPAHIGAYON ANG BAYAN, Kilusang Magbubukid ng Pilipinas ug Pamalakaya 
sa Aklan og 2-ka-adlaw nga humanitarian mission sa komunidad sa mga mangi- 
ngisda sa Barangay Cawayan, New Washington, Aklan niadtong Oktubre 12-13. 
Tumong niini nga sutaon ang kahimtang sa mga lumulupyo taliwala sa padayon 
nga pagpanghadlok, pagpamig-ot ug militarisasyon sa lugar. 

Tulo ka bulan na ang operasyong militar sa mga sundalo sa barangay sa ta- 
kuban sa ginalunsad niining Civil Military Operations Competency Enhancement 
Training (CMO-CET) sa 301st IBde. Giokupa sa mga sundalo ang mga barangay 
hall ug nagbalay-balay, nanginteroga nga walay ligal nga basihan, ug pugos nga 
nagpasurender sa mga myembro sa ligal nga organisasyong masa isip mga 
myembro o tigsuporta sa rebolusyonaryong armadong kalihukan. 


2 ka sibilyan, gipatay sa 2nd IB sa Masbate 


GIPATAY SA 2nd IB si Carlito Ahina sa Sityo Mabuhay, Barangay Mabini, Palanas, 
Masbate niadtong Oktubre 8. Giliyukan sa mga sundalo ug pulis ang iyang balay 
ayha girakrakan. Kuyog ni Ahina sulod sa ilang balay ang iyang mga anak dihang na- 
hitabo ang insidente. Nasamdan sa bagtak ang iyang anak nga babaye. 

Kanhing myembro sa BHB si Ahina nga usa ka tuig nang dili aktibo. Gipatay si- 
ya human mibalibad nga magpagamit sa mga sundalo aron ibutang sq peligro ang 
BHB ug masa. 

Namatay usab sa grabeng tortyur si Norvil Generoso Pepito, residente sa Ba- 
rangay Mambog, Dimasalang, sa kamot sa 2nd IB sa kampo niini sa Barangay Pa- 
guihaman, Uson, Masbate niadtong Oktubre 12. 

Gipatawag sa 2nd IB si Pepito sa ilang kampo aron interogahon sa akusasyon 
nga lambigit siya sa usa ka armadong aksyon sa BHB. Gipriso, gitortyur ug giabuso 
si Pepito gikan Oktubre 10 hangtud 12. Naabtan pa sa iyang asawa ug kapitan sa 
ilang barangay nga nagtinga si Pepito apan wala na nakaabot nga buhi sa ospital. 

Iligal nga pag-aresto. Patraydor nga giaresto sa PNP silang Kara Taggaoa sa 
Kilusang Mayo Uno ug Larry Valbuena, presidente sa PASODA-PISTON, niadtong 
Oktubre 10. Anaa sa Quezon City Trial Court ang duha aron atubangon ang gama- 
gamang kasong pagpangawat nga gipasaka batok kanila dihang patraydor silang 
giaresto sa lahi nga kasong direct assault. 

Pagpamig-ot. Gidala sa mga pulis sa presinto sa Tiaong, Quezon si Felizardo 
Repaso, lider mag-uuma sa Quezon ug 10 pa ka indibidwal niadtong Oktubre 20. 
Giharang sila sa kalsada sa Tiaong samtang nagabyahe padulong Quezon City 
aron mosalmot sa usa ka dayalogo sa Department of Agriculture. 

100 ka Adlaw sa rehimeng 
Marcos. Nagprotesta sa 
Mendiola, Maynila atuba- 
ngan sa Malacañang ang 
mga demokratikong grupo 
aron kundenahon ang kapal- 
pak ni Ferdinand Marcos Jr 
sa unang 100 ka adlaw sa 
iyang rehimen niadtong Ok- 
tubre 8. Gikastigo nila ang 
kanunay nga pagpaharuhay 
sa mga Marcos taliwala sa 
malukpanong pag-antus sa 
mga Pilipino. 


Protesta sa Regent Foods. 
Nagpiket atubangan sa pab- 
rika sa Regent Foods ang 
mga mamumuo niini niad- 
tong Oktubre 17 para ipro- 
testa ang pagbalibad sa kum- 
panya nga ibalik sa trabaho 
ang gitangtang niining mga 
mamumuo niadtong 2019 ug 
ihatag kanila ang ilang back 
wages. 


#HustisyasaSahod. Nakig- 
hiusa ang mga mamumuo sa 
Kilusang Mayo Uno sa Met- 
ro Manila ug Cebu sa Pang- 
kalibutang Adlaw sa Disen- 
teng Trabaho niadtong Ok- 
tubre 7. Gitawag nilang Bi- 
ngi ug Barat sa Manggagawa 
(BBM) si Marcos Jr na wa- 
lay gihimo aron tubagon ang 
ilang makatarunganong mga 
mulo sa dugang-suhulan. 


#ZeroEvictions.. 8Nagpiket 
sa National Housing Autho- 
rity niadtong Oktubre 10 ang 
mga kabus sa kasyudaran 
ilalum sa Alyansa Kontra 
Demolisyon at Pinagkaisang 
Lakas ng Mamamayan aron 
babagan ang demolisyon sa 
ilang mga komunidad. Pipila 
sa mga misalmot ang mga 
lumulupyo gikan sa Payatas, 
Holy Spirit, Tatalon, Com- 
monwealth, Bagong Sila- 
ngan ug Don Mariano sa 
Quezon City. 

musono PAGKASULTI 


90% 


sa mga pamilyang 
benepisyaryo sa karaan na ug 


7.6% 


nga mas daku ang 
giimport nga bugas 
niadtong Setyembre (3 
milyon metriko tonelada) 
kumpara sa tibuok tuig sa 
2021 (2.8 milyon MT) 


palpak nga 4Ps ang wala pa T 


bisan gipanawagan sa 


gihapon nakalabang sa 
kalisud luyo sa kapin P500 


mga mag-uuma nga 
pakusgon ang lokal nga 


bilyong pondong gibubu dinhi ( 
sa milabayng 13 ka tuig. 


Gikan sa: Commission on Audit 


RAVIT O... 


buhis sa pinakabatakang 
mga palaliton ang 
ginapatangtang sa mga 
kongresista sa Makabayan 
aron hatagag alibyu ang 
naglisud nga katawhan. 


Ayha niini, giduso usab nilang 
tangtangon ang maong buhis sa 
mga produktong petrolyo. 

gipagawas sa kanhing bag- 
ong nagbarog nga N 


k 
36% 
O 
na lamang ang 
bahin sa Pilipinas 
sa ginaimport 
nga saging sa 
China, gikan 
80% sa milabayng 
lima ka tuig 
human 
gipahamtangan og 
3096 taripa, 
samtang walay 
taripa ang saging 
nga ginaeksport 
mula Latin 
America. 
(v4 


produksyon, dili ang 
importasyon. 


P500 


tinuod nga bili sa 
minimum na suhulan 
nga P570 sa NCR 
tungod sa nagmahal 
nga presyo sa mga 
palaliton, ilabina sa 
pagkaon. 


P1,119 
kada adlaw 


makabuhi nga 
suhulan niadtong 
Setyembre 2022, 


D doble sa minimum 


diktaduryang US-Marcos ang 
PD 27, ang peke ug anti-mag- 
uuma nga reporma sa yuta 
nga nagluwas sa yuta sa 
dagkung agalong yutaan sa 
distribusyon. 


#RemullaResign 


panawagan nga magluwat si Crispin 
Remulla isip kalihim sa Department of 
Justice human mag-ismagol og P1.3 
milyong marijuana ang iyang 38-anyos nga 
anak. 

nga suhulan sa NCR. 


Gikan sa: Ibon Foundation 

nasud nga nagarepresentar sa 
mayorya sa katawhan sa tibuok 
kalibutan ang nanawagang 
subling ablihan ang panaghisgot 
kalinaw ug hunong-buto aron 
tapuson ang gyera sa Ukraine. 
Gipalibaran kini sa US, mga alyado niini 
sa NATO ug itoy nga rehimeng 
Z.elensky. 


SIM Card Registration Law, dugang 


instrumento sa pasismo 


H ingpit na nga balaod ang malupigong balaodnon nga 
pagparehistro sa SIM (subscriber identity module) card 
human kini gipirmahan ni Ferdinand Marcos Jr niadtong Ok- 
tubre 10. Sugod sa Disyembre, obligado na ang mga mopalit 
og SIM card nga ipahibalo sa estado ug pribadong mga kum- 4 
panya sa telekomunikasyon ang ilang personal nga mga de- 
talye. Ang naasoy nga balaod nga Republic Act 11934 maoy 
labing unang balaodnon nga gipirmahan ni Marcos. 


Ubos niini, obligado ang tanang 
mopalit og SIM nga mohatag og pa- 
ngalan, kumpletong detalye sa puy- 
anan, petsang natawhan ug sekso 
nga isukip sa numero sa SIM nga gi- 
palit. Obligahon usab sila nga mo- 
pakita og usa ka ID nga naay litrato 
o mga dokumentong mopamatuod 
sa ilang pagkatawo. Anaay multa 
ang mga mobaligya nga dili mosu- 
nod niini nga proseso. 

Gipaspasan ang maong balaod 
taliwala sa mga pagbabag sa mga 
eksperto sa cybercrime, mga tigpa- 
nalipud sa pribasiya sa internet ug 
mga demokratikong grupo. Matud 
nila, ang pag-obligang irehistro ang 
tanang nagagamit og SIM card usa 
ka "dili awtorisadong sarbeylans sa 
estado." Anaay daku kaayong posi- 
bilidad sa pagkabutyag sa personal 
nga mga detalye tungod sa huyang 
nga proteksyon sa seguridad sa da- 
tos ug impormasyon. 

Pasubli-subling gipunto sa mga 
nagababag niini nga walay ebiden- 
sya nga makatabang ang pagpare- 
histro sa SIM card sa pagpitol sa 
cybercrime (mga krimeng nagagamit 
og internet.) Mismong ang Global 
System for Mobile Communications 
nga usa ka organisasyon sa 750 ka 
mga mobile operator sa kalibutan, 
ang miingon nga walay ebidensya 
gikan sa 155 ka nasud nga nagapa- 
tuman og mandatoryong pagpare- 
histro sa SIM card nga epektibo kini 
batok sa mga krimen. 


Makinarya sa estadong paniktik 
Kabahin kini nga balaod sa pa- 

ningkamot sa reaksyunaryong esta- 

do nga tukuron ang makinarya sa 

usa ka "surveillance state" 
o estadong anaay kakaya- 
han alang sa halapad ug sistemati- 
kong pagpaniktik sa kaugalingong 
katawhan. Pasayunon niini ang pag- 
hibalo sa lokasyon sa mga tawo, 
pagpaniid ug pagharang sa mga pri- 
badong komunikasyon ug profiling 
(pag-akusa sa mga indibidwal base 
lamang sa pipila ka impormasyon.) 
Lapas kining tanan sa katungod sa 
mga indibidwal sa pribasiya ug 
anonymity ug babag sa kagawasan 
sa pagpadayag. Supak kini sa mga 
katungod nga gigarantiyahan bisan 
sa reaksyunaryong konstitusyon. 

Gihatagan sa balaod og malang- 
kubong gahum ang mga armadong 
pwersa ug mga ahensya sa reaksyu- 
naryong estado para pugngan ang 
katawhan nga iduso ang ilahang 
mga interes ug kaayuhan. 

Gipanukaran sa balaodnon ang 
kasuko sa masa sa kaylap nga mga 
kaso sa text scam, phising ug pag- 
pangawat og identidad aron itago 
ang kontra-demokratiko ug kontra- 
katawhang adyenda niini. Gilingla 
niini ang katawhan aron itahan ang 
ilang mga katungod ug protekta- 
dong pribilehiyo. 

Sa pagpatuman niini nga bala- 
odnon, yatakan usab ang interes sa 
masang kabus, ilabina ang anaa sa 
mga hilit nga lugar, nga walay akses 
sa internet ug mga ginapangayo nga 
rekisitong papeles o balidong ID. 


Halapad nga pagbabag 

Pipila ka tuig usab nga natang- 
gong ang balaod sa pagrehistro sa 
SIM card tungod sa kusganong pag- 
supak sa mga eksperto ug mamu- 

muo sa teknolohiya, abugado, mga 
tigpanalipud sa digital rights ug 
mga demokratikong organisasyon. 
Anaay mga probisyong napaatras, 
sama sa rekisitong pagparehistro 
sa mga akawnt sa social media. Bi- 
san pa man, nagpabilin kining da- 
kung hulga ilabina sa mga kritiko sa 
estado ug ordinaryong katawhan 
nga nagapadayag og disgusto sa 
gubyerno. 

Lauman nga mahimong daku 
ang kagubot sa pagpatuman sa 
pagparehistro sa SIM card. Daghan 
ang walay balidong ID o papeles 
nga gikinahanglan para sa pagpa- 
rehistro. Daghan ang maapektuhan 
sa halapad nga deaktibisasyon 
(paghunong sa serbisyo sa mga 
daang gigamit nga SIM.) Sigura- 
dong maapektuhan ang mga akawnt 
sa social media ug mga transaksyon 
sa negosyo ug bangko, ug pagpada- 
la og kwarta sa sulod ug gawas sa 
nasud nga nagagamit og selpon o 
personal wifi. 

Sa panahon nga ipatuman na 
ang balaod, laumang mopig-ot ang 
merkado sa mga kumpanya sa tele- 
komunikasyon. Bug-at ang mahi- 
mong responsibilidad sa mga naa- 
soy alang sa pag-amping sa databa- 
se nga adunay personal nga impor- 
masyon sa ilahang mga kliyente. Dili 
kumbinsido bisan ang mga upisyal 
sa ahensya sa estado nga gitaha- 
sang motago sa personal nga mga 
detalye sa kaugalingon niining ka- 
pasidad nga maampingan ang pri- 
basiya sa datos nga kulektahon gi- 
kan sa girehistrong mga SIM card. W 

Mosamot ang krisis sa pagbahin sa Maguindanao 


B isan pa sa gikatahong mga iregulari- 
dad sa plebisito sa Maguindanao 
niadtong Setyembre 17, gideklara sa 
Commission on Elections ang "pagpalig- 
on sa katawhan" sa sugyot nga bahinon 
ang prubinsya sa Maguindanao del Norte 
ug Maguindanao del Sur. Giila kini sa mga 
lokal nga burukrata ug impluwensyal nga 
mga pamilya isip sinugdanan sa katuma- 
nan sa ilahang "nindot nga mga pangan- 
doy" alang sa prubinsya. Apan alang sa 
mas daghang katawhan, idlas gihapon 
ang kalinaw ug walay tin-aw nga kasul- 


baran ang ilahang kalisud. 


Usa ang Maguindanao sa haba- 
gatang-sentral Mindanao sa kina- 
lapdang prubinsya sa nasud. Dinhi 
nahimutang ang 288,000 ektaryang 
Liguasan Marsh nga gikaingong 
anaay deposito sa lana ug natural 
gas nga mokabat og 5580 bilyon. Ki- 
ni usab ang kinalapdang konsentra- 
syon sa wetlands (tubigong kayuta- 
an) sa tibuok nasud. Makit-an dinhi 
ang abundang mga pangisdaan ug 
halapad nga mga umahan sa humay 
ug mais. Usa kini ka sentro sa bio- 
diversity nga puy-anan sa mga en- 
demikong kalanggaman ug lain-laing 
klase sa mga hayop ug mga pana- 
nom. 

Niadtong 2020, anaa sa 
1,342,179 ang populasyon sa pru- 
binsya. Mayorya niini mga Morong 
Maguindanao ug Iranun. May da- 
kung ihap usab sa mga Lumad nga 
Teduray, Lambiangan ug Dulangan 
Manobo. Kinadak-an ang kon- 
sentrasyon sa Teduray sa duha ka 
lungsod sa amihanang kasadpan sa 
Daguma Range. Anaa sab dakung 
ihap sa uban pang mga grupong Lu- 
mad sa 39 ka mga barangay sa si- 
yam ka mga munisipalidad. 

Usa ang Maguindanao sa na- 
nguna sa listahan sa pinakakabus 
nga prubinsya sa tibuok Pilipinas sa 
datos niadtong 2021. Dinhi nagpuyo 
ang pipila sa pinakaadunahan ug la- 
bing gamhanan nga mga dinastiya 
nga nanagbangi sa pulitika. Kini sila 

MAGUINDANAO 
DEL NORTE 


MAGUINDANAO 
DEL SUR 


bangis nga nanaglantugi gamit ang 
ilang tagsa-tagsa ka armadong gru- 
po. Sulod sa dugayng panahon sa 
ilang paghari, hilabihang nag-antus 
ang katawhan sa prubinsya tungod 
sa grabeng korapsyon ug walay pu- 
gong nga kapintasan. 

Mag-uuma ang dakung mayorya 
sa katawhan sa prubinsya. Nag-u- 
nang problema nila ang kawalay yu- 
ta ug nanghinubrang pandaugdaug 
ug pagpahimulos sa mga adunahang 
pamilya nga nagakontrol sa halapad 
nga kayutaan. Nakasinati sila og 
bangis nga pagpangatake ug walay 
puas nga pagpangilog og yuta. 

Sila ang labing bulnerableng 
biktima sa kampanyang "kontra-te- 
rorismo" ug mga pagpamomba sa 
AFP. Kanunay usab silang maangin 
sa mga rido o armadong lantugi sa 
mga pamilya o grupo. Kini ang mga 
hinungdan sa halapad nga disloka- 
syon sa ilahang mga komunidad ug 
pagkaguba sa ilang panginabuhi. 
Resulta niini mao ang grabeng kali- 
sud ug gutom samtang daghang ka- 
batan-onan ang wala nakaeskwela o 
napugos nga mohunong sa pag- 
eskwela. 


Mas mograbeng kalisud 
ug dislokasyon 

Ang pagbahin sa Maguindanao 
usa ka manipulasyon aron itakda 
ang utlanan sa nanagbanging mga 
dinastiya sa pulitika. Kontrolado sa 


pamilyang Sinsuat ang usa ka bahin 
nga ilhon na karon isip Maguinda- 
nao del Norte. Sa laing bahin mao 
ang gingharian sa mga Mangudada- 
tu nga nahimong Maguindanao del 
Sur. Nagalaum ang gubyerno nga sa 
maong dagway sa pulitikal nga ako- 
modasyon maresolba ang mga pa- 
naglantugi sa gamhanang mga pa- 
milya. Higayon kini sa matag pun- 
dok para iduso ang tagsa-tagsang 
kontrol sa gikuptang teritoryo. 

Sa bahinay, walay bisan unsang 
balaod o programang gihikyad 
alang sa kaayohan sa mga lumulup- 
yo sa prubinsya. Hinuon, sigura- 
dong mas mograbe ang pagpahimu- 
los ug pangdaugdaug sa mga dinas- 
tiyang nagmonopolyo sa gahum. Si- 
guradong mas mosamot ang pagpa- 
himulos ug korapsyon sa mga bu- 
rukrata. 

Mas mograbe pa ang pagpa- 
ngatake sa mga agalong yutaan nga 
anaa sa poder batok sa mga komu- 
nidad sa Lumad aron ilugon ang 
ilang yuta ug kinaiyanhong bahan- 
di. Laumang mas magmalukpanon 
pa ang militarisasyon sa takuban sa 
"pagpanalipud" sa mga Lumad ug 
Moro batok sa "terorismo." Nagpa- 
luyo niini ang mga interes sa mga 
langyawng kumpanya ug kakunsabo 
nilang lokal nga burukrata alang sa 
pagtukod og mga komersyal nga 
plantasyon sa kahoy, agribisnes ug 
mina. [a5 


Modernong kodigo sa pamilya: 
Proteksyon sa matag Cubano 


poi ang gibalaod nga bag-ong Kodigo sa Pamilya sa Cuba. 
Ginaila kini sa nasud isip pinakaabli, progresibo ug rebolusyonaryong ko- 
digo sa tibuok kalibutan. Gibalaod niini ang dugang pag-ila sa katungod ng 
kababayen-an, LGBT (lesbyana, bayot, bisekswal ug transgender), bata, tigu- 
lang, ug may kabilinggan. Ang pag-amyenda sa Kodigo adunay kalabotan sa 
pag-usab sa Konstitusyon sa Cuba niadtong 2019. 


Mibotar ang katawhan Cubano 
pabor sa giamyendahang Kodigo 
niadtong Setyembre 25 sa gipahiga- 
yong reperendum sa nasud. Gibana- 
banang 74.01% sa kinatibuk-ang 
populasyon sa rehistradong botante 
sa Cuba ug mga anaa sa gawas sa 
nasud ang misalmot sa demokrati- 
kong proseso. Sa kapin 5.89 milyong 
boto nga naihap, 3.94 milyon o ha- 
los 66.8796 niini ang miboto pabor 
sa kodigo. 

Mikabat og 14 ka bulan ang 
proseso sa paggambalay, konsulta- 
syon, pagpasulod sa mga amyenda 
ayha ang reperendum. Dili sama sa 
mga ginahimo sa mga kapitalistang 
nasud, gisiguro sa Cuba nga replek- 
syon ug mapatuman sa katawhan 
ang Kodigo. Aron palambuon ang 
dokumento, nagpahigayon ang es- 
tado og lapad nga kampanyang edu- 
kasyon ug konsultasyon. Naglunsad 
kini og 79,000 ka tigum masa nga 
gisalmutan sa 6.49 milyong indibid- 
wal. Nakadawat ang gubyerno sa 
dili moubos sa 430,000 nga mga 
sugyot gikan sa maong mga tigum. 

Gisaulog sa lain-laing mga or- 
ganisasyon ug kahugpungang masa 
ang maong kalampu- 
sa sa Cuba. Matud sa 
presidente sa Cuba 
nga si President Mi- 
guel Diaz-Canel, "u- 
tang" kini sa estado 
sa minilyong Cubano 
nga dugay nang nag- 
paabot alang sa in- 
gon niining balaod. 
"Gikan niining adla- 
wa, mahimong mas 
maayo ang atong na- 
sud (tungod niini)," 
matud niya. 

Proteksyon sa katungod 
sa matag Cubano 

Ang bag-ong 63-ka-panid nga 
kodigo adunay 11 ka titulo, 474 ka 
artikulo, 5 ka prubisyon sa transi- 
syon ug 44 ka pinal nga mga prubi- 
syon. 

Giila niini ang patas nga katu- 
ngod sa kasal ug pag-ampon sa kin- 
saman, unsaman ang ilang sekswal 
nga oryentasyon. Gisiguro niini ang 
katungod sa bisan kinsang maghimo 
og pamilya nga walay diskrimina- 
syon. Giila usab sa balaod ang pag- 
himo og mga kasabutan ayha ang 
kasal ug pagtabang sa mga maglisod 
magkaanak. 

Pormal na nga ginaila sa nasud 
ang katungod sa mga gipadaku ug 
dili tradisyunal nga istruktura sa 
pamilya, lakip ang katungod sa mga 
lolo ug lola, inaina ug surrogate 
(babayeng nagmabdos para sa uban 
pinaagi sa artipisyal nga insemina- 
syon). 

Giaghat sa balaod ang patas 
nga bahinay sa responsibilidad sa 
panimalay tali sa mag-asawa. Giila 
niini isip mga mamumuo ang tibuok 
panahon nga nagaatiman sa ilang 
mga anak, katigulangan o mga 
adunay kabilinggan ug sa 
ingon adunay katungod sa 

suhulan o ubang porma sa kompen- 
sasyon. 

Gipalig-on sa balaod ang pag- 
silot sa panamastamas sulod sa 
pamilya (domestic violence). Lang- 
kub niini ang panastamas sa porma 
sa pulong, pisikal, sikolohikal, mo- 
ral, sekswal, ekonomiko o patri- 
monyal, ug pagpasagad, matngon 
o dili matngon, ug direkta o dili di- 
rekta. 

Ginabayaw sa balaod ang 
komprehensibong palisiya aron tu- 
bagon ang kalapasan sigon sa ka- 
sarian. Giila niini ang katungod sa 
usa ka kinabuhi nga luwas sa ka- 
pintasan: nagatahud sa gugma, 
affection, pakighiusa ug responsi- 
bilidad. 

Gibawal sa kodigo ang pagka- 
sal sa mga bata. Bug-at ang silot 
sa molapas niini. Gitin-aw sa kodi- 
go nga wala nay "awtoridad" ang 
mga ginikanan, apan "responsibili- 
dad" sa ilang mga anak. Angayan 
usab kunong tahuron sa mga gini- 
kanan ang "dignidad ug pisikal ug 
mental nga integridad sa mga bata 
ug mga ulitawo ug dalaga." Kina- 
hanglan usab nga hatagag mas da- 
kung awtonomiya ang hamtong 
nga anak sa kaugalingon nilang ki- 
nabuhi. 

Adunay mga probisyon ang ba- 
laod alang sa pag-atiman sa katu- 
ngod sa tigulang aron dili sila mahi- 
mulag sa katilingban. Ingonman, 
ginasiguro niining matagamtaman 
sa mga adunay kabilinggan ang 
pag-atiman nga gikinahanglan nila. 
Magtukod kini og mga institusyong 
maamuma kanila ug siguruhon ang 
ilang integrasyon sa pamilya ug ka- 
tilingban. 

Gitukod sa balaod ang upi- 
sina sa ombudsman sa pamilya, 
usa ka institusyong gitudlo sa 
proteksyon, garantiya sa katu- 
ngod, ug pagpatuman niini pa- 
nahong ginalapas ang katu- 
ngod sa mga bulnerableng 
sektor sulod sa pamilya. Œ 

